Către Inspectoratul Școlar al județului Covasna,

Domnului Inspector Școlar General Kiss Imre,

În atenția Doamnei Inspector Educativ Zágoni Imola

Unitatile de invatamant etc.

**Holnemvolt** Meseíró pályázat

**I. A pályázat**

A Tipe Tupa Egyesület  (továbbiakban: Kiíró) meghirdeti a  „**Holnemvolt**”elnevezésű Meseíró pályázatát (**05.05.2017- 10.06.2017)**.

**II. A pályázók köre:**
A pályázók négy korcsoportban indulhatnak:

* I. korcsoport: 7-9 évesek;
* II. korcsoport: 10-13 évesek;
* III. korcsoport: 14-18 évesek.
* IV. korcsoport: 19-99 évesek.

Pályázni itthoni és határon túli településekről is lehet. Minden pályázó csak egy, nyomtatásban még meg nem jelent írással indulhat.

**III. Általános pályázati feltételek:**

A „**Holnemvolt**” Meseíró pályázat 2017-es évi témája: **A kiskakas gyémánt fékrajcárja**.

Bizonyára mindannyian ismeritek a **A kiskakas gyémánt félkrajcárja** c.magyar népmpesét, de arról, hogy miként és hogyan került a szemétdombra a gyémánt félkrajcár, miért csak fél krajcár miért van gyémántból és egyáltalán mi az a a gyémánt félkrajcár, a mese nem árul el semmit. Azt nektek kell elmesélnetek.

Terjedelmi korlát: maximum 3 (A/4) oldal lehet a pályamű.
Kézzel írt pályaműveket nem áll módunkban elfogadni.

A pályázat részeként az e-mail szövegében minden esetben pontosan fel kell tüntetni a pályázó nevét, életkorát, e-mail címét, az iskolája nevét, címét és e-mail címét.
Az e-mail tárgyában kérjük feltüntetni: „**Holnemvolt**” meseíró pályázat.
A nyertes pályázókat telefonon/e-mailban értesítjük. A beérkezett alkotásokat szakmai zsűri értékeli. A döntés ellen fellebbezni nem lehet, jogi út kizárva.

A pályázó a pályamunka benyújtásával egyidejűleg elfogadja, hogy a beküldött pályaművet a Kiíró jogosult megtartani és jogosult a pályamű egészét vagy valamely részét a Tipe Tupa Egyesület illetve a Holnemvolt Székelyföldi Mesefesztivál népszerűsítése érdekében felhasználni. A Kiíró a beküldött pályaműveket értékelés után kizárólag digitálisan tárolja.

**IV. Díjazás:**
Az I.-III. helyezés és a különdíjak megítélése korcsoportonként zajlik és a díjazásra a Holnemvolt Székelyföldi Mesefesztivál ideje alatt (2017.szept. 24-30 között) kerül sor Sepsiszentgyörgyön.

 **V. A pályázatok benyújtásának módja, határideje:**
A pályázatok beküldési határideje: **10.06.2017**
A pályázat benyújtásának módja: elektronikus úton a guzmi77@yahoo.com, vagy botherzsebetzsike@yahoo.com e-mail címre.